Anexa nr.1

la Decizia Consiliului Raional Cahul

nr.\_\_\_\_\_\_ din \_\_\_\_\_ \_\_\_\_\_2020

**RAPORT**

**privind realizarea măsurilor prevăzute în Planul de acțiuni pentru implementarea Programului de dezvoltare socio-economică a raionului Cahul**

**pentru perioada 2017-2020 (anul 2019)**

Programul de dezvoltare socio-economică a raionului Cahul pentru perioada 2017- 2020 şi a Planului de Acțiuni întru implementarea Programului respectiv a fost aprobat prin decizia Consiliului Raional Cahul nr.01/01-IV din 26 ianuarie 2017, care reprezintă documentul de planificare strategică de bază pe termen mediu în ceea ce ține de asigurarea dezvoltării coerente și durabile a raionului. Documentul a fost actualizat prin decizia Consiliului Raional Cahul nr.02/02-IV din 22.03.2020.

Programul este structurat pe 5 domenii de dezvoltare, fiecare din care reflectă sectoarele prioritare de dezvoltare socio – economică a raionului.

Aceste domenii de dezvoltare sunt:

1. **Consolidarea guvernanței locale**
2. **Dezvoltarea unei economii echilibrate**
3. **Asigurarea accesului la servicii și utilități publice de calitate**
4. **Dezvoltarea și diversificarea serviciilor sociale pentru diferite categorii de populație**
5. **Protecția mediului ambiant**

Mecanismul de coordonare și monitorizare a implementării Programului și Planului de acțiuni este asigurat de Grupul de monitorizare a mersului îndeplinirii Planului de acțiuni întru implementarea Programului de dezvoltare socio-economică a raionului Cahul pentru anii 2017-2020.

Pe parcursul anului 2019, Grupul de monitorizare a continuat asigurarea monitorizării și evaluării mersului realizării Planului de acțiuni întru implementarea Programului, întrunindu-se în ședințe de lucru. Scopul acestui proces a fost planificarea activităților, stabilirea indicatorilor de performanță, evaluarea atingerii obiectivelor în timp util și în bugetul alocat și constatarea durabilității proiectelor implementate.

**DESCRIEREA GENERALĂ A GRADULUI DE REALIZARE A MĂSURILOR PREVĂZUTE ÎN PLANUL DE ACȚIUNI PENTRU IMPLEMENTAREA PROGRAMULUI**

Prezentul raport conține informații cu privire la gradul de implementare a Planului de acțiuni pentru anul 2019. Gradul de realizare a acțiunilor pe domenii de dezvoltare conform Planului de acțiuni, anul 2019 sunt prezentate în următorul tabel:

|  |  |  |  |  |
| --- | --- | --- | --- | --- |
| ***Domeniul de***  ***dezvoltare*** | ***Măsuri total*** | ***Măsuri realizate*** | ***Măsuri realizate parțial*** | ***Măsuri nerealizate*** |
| Consolidarea guvernanței locale | 28 | 18 | 1 | 9 |
| Dezvoltarea unei economii echilibrate | 35 | 20 | 9 | 6 |
| Asigurarea accesului la servicii și utilități publice de calitate | 16 | 7 | 4 | 5 |
| Dezvoltarea şi diversificarea serviciilor sociale pentru diferite categorii de populaţie | 84 | 72 | 8 | 4 |
| Protecţia mediului ambiant | 11 | 6 | 4 | 1 |
| **TOTAL** | **174** | **123** | **26** | **25** |
| **TOTAL, %** | **100** | **70,7** | **14,9** | **14,4** |

Din tabelul de mai sus concluzionăm că din 174 de măsuri planificate pentru anul 2019 au fost realizate: 123 acțiuni, ceea ce reprezintă 70,7 la sută din totalul de măsuri, realizate partial – 26 măsuri, ceea ce reprezintă 14,9 la sută din total, iar 25 măsuri sunt nerealizate, acestea reprezentînd 14,4 la sută din total măsuri planificate pentru anul 2019.

Ritmul de implementare este echilibrat pe sectoare, cu excepția domeniului sporirea eficienței energetice a clădirilor și spațiilor publice. Pe parcursul anului 2019 observăm că în toate domeniile de dezvoltare s-a lucrat la activități și putem menționa evoluții pozitive, dar și anumite nerealizări. Adițional au fost realizate măsuri neplanificate anterior, dar care au contribuit la atingerea obiectivelor specifice stabilite în Program.

De menționat, că gradul de realizare a prezentului program a depins atât de resursele financiare disponibile și atrase, cît și, în mare măsură, de participarea tuturor actorilor la procesul de implementare a acesteia, fiecare urmând responsabilități și obiective bine determinate, îndeplinind rolul de implementator sau de partener.

Cu aportul Consiliului raional, au fost susținute, continuate și inițiate proiecte importante în toate domeniile, care au avut drept scop dezvoltarea infrastructurii de acces, de aprovizionare cu apă şi canalizare, modernizarea instituțiilor de învățământ şi culturale, susținerea inițiativelor locale, etc.

**IMPLEMENTAREA MĂSURILOR DIN PLANUL DE ACŢIUNI POTRIVIT DOMENILOR DE DEZVOLTARE**

**Direcția de dezvoltare I: CONSOLIDAREA GUVERNANŢEI LOCALE**

Planul de acțiuni ce ține de Direcția de dezvoltare I, stabilește 28 măsuri. În tabelul de mai jos poate fi vizualizat coraportul dintre acțiunile planificate, acțiunile realizate, acțiunile realizate parțial și acțiunile nerealizate.

|  |  |  |  |  |  |
| --- | --- | --- | --- | --- | --- |
| ***Domeniul de***  ***dezvoltare*** | ***Măsuri total*** |  | ***Măsuri realizate*** | ***Mășuri realizate partial*** | ***Măsuri nerealizate*** |
| **Consolidarea guvernanţei locale** | 28 |  | 18 | 1 | 9 |
| **%** | **100** |  | **64,3** | **3,6** | **32,1** |

Cu referinţă la acţiunile din Domeniul de dezvoltare I, realizate în anul 2019, menţionăm faptul că marea parte a acestor acţiuni au avut drept scop dezvoltare relaţie cetăţean-administraţie, prin informarea şi implicarea primilor în procesul decizional. Pagina web a Consiliului Raional Cahul ([www.cahul.md](http://www.cahul.md)) și pagina facebook reprezintă instrumentul de bază a procesului de informare și consultare publică, ce are drept scop dezvoltarea relațiilor dintre societatea civilă și Consiliul Raional Cahul. Aici sunt plasate pentru informare publică activitățile majore desfășurate, activitățile ce urmează a fi desfășurate, activitatea autorităților publice locale, rapoarte, anunțuri, avize, proiecte de decizii propuse spre examinare și consultare publică, decizii adoptate și alte informații de interes public.

Întru asigurarea transparenței activității, participării societății civile și sectorului privat la procesul decizional, Consiliul Raional Cahul colaborează cu Consiliul Raional pentru Participare Cahul, care periodic intervine cu recomandări de îmbunătățire a procesului de elaborare, implementare, monitorizare, evaluare și revizuire a documentelor de politici publice, acestea din urmă fiind discutate în cadrul ședințelor Comisiilor consultative de specialitate și aprobate de către consilierii raionali.

Totodată, în scopul stimulării participării cetățenilor la procesul decizional, în anul 2019, au fost desfășurate diverse activități.

Conform art. 17, art. 42, alin. 1 al Legii nr. 436 din 28.12.2006 privind administrația publică locală, art. 13 al legii nr. 239 din 13.11.2008 privind transparența în procesul decizional, ședințele Consiliului Raional Cahul sunt publice, unde orice persoană interesată poate asista și participa la ședință. În acest sens, Consiliul Raional Cahul a stabilit relații de colaborare cu reprezentanții portalului local de știri ziuadeazi.md, asigurîndu-se astfel transmiterea online a ședințelor Consiliului Raional Cahul.

În incinta clădirii Consiliului Raional Cahul sunt instalate 3 panouri informative, unde sunt afișate cele mai importante avize, anunțuri, dispoziții ale președintelui raionului Cahul și decizii ale Consiliului Raional Cahul.

În scopul promovării imaginii raionului Cahul, au fost elaborate diverse pliante informative, prin intermediul subdiviziunilor subordonate: Serviciul Relații cu Publicul, Serviciul Tineret și Sport, Centrul Raional de Tineret Cahul, Secția Cultură.

În perioada anilor 2017-2019 din 14 localităţi planificate au fost elaborate Planuri urbanistice generale pentru 6 localităţi: Alexanderfeld, Lopăţica, Huluboaia, Luceşti, Cîşliţa Prut și Lebedenco. Pentru localităţile Larga Nouă, Zîrnești și Bucuria au fost elaborate Caiete de sarcini privind elaborarea documentației de urbanism, însă din lipsa mijloacelor finaciare nu s-au executat. Nu s-au realizat PUG –uri în 8 primarii.

De perspectivă, pentru abordarea unui nivel mai avansat este necesar elaborarea pe etape a documentației de urbanism și amenajare a teritoriului și în celelalte localități ale raionului în corespundere cu normativele în vigoare și conform Planului de acțiuni din cadrul Programului raional de dezvoltare socio-economică pe următorii ani. Actual, Planuri Urbanistice Generale, pe raionul Cahul, sunt actualizate în 28 de consilii sătești și comunale.

**Finanțe publice:** Pentru implementarea Planului de activitate pentru anul 2019 au fost mobilizate toate resursele interne ale Direcţiei, precum şi s-a colaborat cu alte direcţii şi secţii din cadrul Consiliului raional Cahul şi alţi actori externi care deţin atribuţii, funcții şi competenţe conexe activității Direcției (Serviciul fiscal, Direcţia pentru Statistică Cahul, Inspecţia financiară, etc.).

Reieșind din angajamente asumate şi prioritățile stabilite, activitatea Direcției generală finanțe în anul 2019 s-a focusat pe implementarea cu maximă consecvență a 5 obiective și 9 măsuri. Pentru implementarea obiectivelor trasate au mai fost întreprinse 12 activităţi şi 29 acţiuni înscrise în Planul anual de activitate cu indicarea concretă a indicatorilor de produs/rezultat şi termenelor de realizare. Conform rezultatelor evaluării efectuate, gradul de realizare al Planului de activitate al Direcţiei generale finanţe pentru anul 2019 a fost în medie de circa 93%. Nivelul de realizare а acțiunilor din Plan denotă faptul, сă au fost realizate obiectivele fixate. Rezultatele exercițiului bugetar a anului 2019 demonstrează că obiectivul propus a fost atins.

Restanțe: Măsura: Implementarea unui sistem de management al documentelor.

Realizarea măsurii necesită cheltuieli costisitoare, din acest motiv se propune de a fi reexaminat și reevaluat impactul implementării acestei măsuri pentru societate, în concordanță cu raportul cost-eficiență.

**Direcţia de dezvoltare II. DEZVOLTAREA UNEI ECONOMII ECHILIBRATE**

Planul de acțiuni ce tine de Direcția de dezvoltare II, stabilește 35 măsuri. În tabelul de mai jos poate fi vizualizat coraportul dintre acțiunile planificate, acțiunile realizate, acțiunile realizate partial și acțiunile nerealizate.

|  |  |  |  |  |
| --- | --- | --- | --- | --- |
| ***Domeniul de***  ***dezvoltare*** | ***Măsuri total*** | ***Măsuri realizate*** | ***Măsuri realizate parțial*** | ***Măsuri nerealizate*** |
| Dezvoltarea unei economii echilibrate | 35 | 20 | 9 | 6 |
| **TOTAL,%** | **100** | **57,1** | **25,7** | **17,2** |

Cu referință la acțiunile din Domeniul de dezvoltare II realizate în anul 2019, menționăm faptul că marea parte a acestor acțiuni s-au referit la formarea și dezvoltarea antreprenorială, dezvoltarea raionului prin atragerea investițiilor și dezvoltarea turismului.

**În domeniul agriculturii obiectivul specific: Creșterea competitivității sectorului agroindustrial s-au întreprins următoarele:**

**O.S. Modernizarea sectorului vegetal**

1. ***Renovarea patrimoniului plantațiilor viticole.***

În anul 2019 au fost plantare 161 ha, dintre care 36 ha – soiuri pentru masă. Suma investiției necesară pentru înființare și întreținerea lor până la trecerea în categoria pe rod constituie 24,1 mln. lei, dintre care din Fondul Naţional de Dezvoltare a Agriculturii şi Mediului Rural (FNDAMR) au fost alocate producătorilor agricoli pentru investiţiile efectuate, subvenţii în sumă de 5,6 mln. lei, ceea ce constituie o diminuare a suprafețelor înființate cu 124 hectare față de planificat, unul din motiv fiind scăderea prețului de achiziție la struguri în ultimii ani, atât la soiurile tehnice cât și la cele de masă.

1. ***Renovarea patrimoniului plantațiilor pomicole.***

În anul 2019 au fost plantate doar - 26 ha plantații pomicole, față de 65 hectare planificate. Resursele financiare necesare pentru înființare și întreținerea lor până la trecerea în categoria pe rod vor alcătui 2,1 mln. lei, față de 5,2 mln.lei planificate . Din (FNDAMR) au fost alocate subvenţii în sumă de 492,8 mii lei. Diminuarea suprafețelor plantate cu 39 hectare față de cele planificate se explică prin lipsa întreprinderilor de procesare a fructelor și scăderii prețului de achiziție pe piața de desfacere.

1. ***Defrișarea plantațiilor multianuale.***

Pentru reîntoarcerea în circuitul agricol a terenurilor ocupate cu plantații multianuale degradate, în anul 2019 au fost defrișate - 652 ha plantații multianuale, dintre care 520 ha plantații viticole și 132 ha plantații pomicole.

S-au cheltuit resurse financiare pentru defrișare în sumă de 6 636 mii lei, care au fost alocate din fondul de subvenționare a producătorilor agricoli. Se observă o creștere considerabilă a suprafețelor defrișate cu 557 hectare față de planificat. Pe parcursul anilor agricultorii au renovat plantațiile pomicole și viticole și le-au înlocuit cu alte plantații cu productivitate înaltă.

1. ***Extinderea producerii legumelor pe teren protejat.***

Pentru producerea legumelor pe teren protejat pe parcursul anului 2019 s-au investit 1120 mii lei, s-au cu 280 mii lei mai puțin față de planificarea din Plan, dat fiind faptul că din an în an se micșorează piața de desfacere.

1. ***Renovarea sistemei antigrindină.***

În perioada anilor 2018-2019 lucrările de protecția antigrindină n-au fost extinse, ceea ce se explică prin lipsa surselor financiare și altor factori. La momentul actual pe teritoriul raionului Cahul sunt amplasate 7 puncte rachetare pentru o suprafață protejată de cădere de grindină de 59,6 mii ha, din care 46,0 mii ha sunt terenuri agricole, ceea ce alcătuiește 46,5 la sută din total teren agricol.

În anul 2019 au fost alocate resurse financiare din Bugetul de stat în sumă de 1,05 mln lei pentru instalarea plasei antigrindină a plantației viticole din s. Vadul lui Isac.

1. ***Dezvoltarea tehnologiilor moderne prin renovarea parcului de mașini și tractoare.***

Pe parcursul anului 2019 au fost procurate 105 unități tehnică și utilaj agricol, 8 echipamente performante pentru implementarea tehnologiilor avansate No-till și Mini-till în sumă totală de 42,4 mln.lei, pentru investiţiile efectuate beneficiarii au primit subvenții în sumă de 12,4mln.lei.

**O.S.2 Îmbunătăţirea infrastructurii de irigare**

***M. Dezvoltarea irigației mici pe terasa de sus a raionului.***

Pentru dezvoltarea irigației mici a terenurilor agricole pe terasa de sus a raionului în anul 2019 au fost investite resurse financiare în sumă de 1,7 mln. lei, față de 1,5 mln. lei planificate, beneficiarii au primit subvenții din FNDAMR în sumă de 846,5 mii lei.

**O.S.3. Implementarea şi dezvoltarea tehnologiilor postrecoltare şi procesare**

***M.Construcția depozitelor frigorifice de păstrare a fructelor strugurilor și legumelor.***

Pentru dezvoltarea infrastructurii post recoltare și procesare, în anul 2019, au fost construite și date în exploatare trei depozite frigorifice cu capacitatea totală de 1500 tone: GȚ,, Pînzari Roman” din s. Cotihana; SRL,,Aiber Grup” din s.Crihana Veche; CÎ,,Fruit Agro” din s.Slobozia Mare. Resursele financiare necesare pentru construcția depozitelor frigorifice au constituit 8,9 mln lei, din FNDAMR producătorilor agricoli au fost alocate subvenţii în sumă de 2,67 mln.lei.

**O.S.4. Promovarea antreprenorialului rural**

1. ***Programe de instruire pentru tinerii agricultori în domeniul lansării şi gestionării afacerilor în agricultură.***

Pe parcursul anilor 2017-2019 au beneficiat de asistență financiară nerambursabilă gestionate de ODIMM prin intermediul Programului de Atragere a Remitențelor în Economie «PARE 1+1» – 23 beneficiari, din care 18 din domeniul agricultură în sumă totală de 9340,9 mii lei, din care suma grantului aprobată constituie 4314,1 mii lei. Este de menționat că în perioada anului 2019 au beneficiat de asistență financiară 8 beneficiari din sectorul agricol cu suma totală a grantului aprobat de 2000,1 mii lei, ponderea cea mai mare aparține domeniului viticulturii.

Totodată, în cadrul Programului Gestionarea eficientă a Afacerii au fost instruiți 297 de antreprenori din raionul Cahul, iar prin intermediul Centrului de Consultanță și Asistență în Afaceri au fost oferite 182 de consultații în domeniul inițierii și dezvoltării afacerilor, din care, în anul 2019 au fost instruiți 30 tineri, din care 25 tineri șomeri au fost instruiți în cadrul Proiectului de Ocupare LEP Cahul.

Pe parcursul anului 2019 au fost organizate și petrecute două seminare și trei mese rotunde privind instruirea tinerilor agricultori în domeniul lansării şi gestionării afacerilor în agricultură.

**O.S.5*.*** **Dezvoltarea sectorului zootehnic.**

1. ***Înființarea mini fermelor de caprine cu șeptelul de 100 femele reproducătoare.***

În anul 2019 a fost fondată o mini fermă de caprine cu un efectiv de peste 100 femele reproducătoare. Conducătorul fermei, Tricolici Ion, s. Colibași, care a investit 390 mii lei, ceea ce constituie o majorare cu 200 mii lei față de suma preconizată. Din FNDAMR a fost alocați 190 mii lei.

**Restanță: M. Înființarea unui abator pentru sacrificarea animalelor.**

În anul 2019 a fost planificat înființarea unui abator pentru procesarea cărnii. Suma investiției planificate era de – 875 mii.lei, dar din cauza micșorării șeptelului de animal, din an în an, și a deficitului de resurse financiare, acest abator nu a fost înființat.

**Mediu de afaceri/Industrie/Investiții/Turism**

**O.S.2.2. Dezvoltarea serviciilor şi infrastructurii de suport în afaceri**

**O.S.2.2.1. Facilitarea dezvoltării asocierilor în afaceri.**

Pe perioada anilor 2017-2018 au fost organizate un şir de seminare de instruire privind informarea antreprenorilor pe diverse segmente de activitate în colaborare cu ODIMM, Incubatorul de Afaceri Cahul, Centrul de Business din Cahul, Centrul „Contact”, etc.

Un eveniment important pentru dezvoltarea afacerii, crearea locurilor de muncă şi tranziţia la ocuparea formală a fost lansarea proiectului Parteneriatului Local de Ocupare a forței de muncă din raionul Cahul (denumit în continuare LEP Cahul), care reprezintă o inovaţie instituțională care se bazează pe o planificare ‘negociată’ în care multipli parteneri locali, îngrijoraţi de provocările existente pe piaţa muncii din comunitate, îşi asumă roluri şi responsabilităţi complementare şi interconectate cu scopul de a elabora unele soluţii adaptate la circumstanţele locale. LEP Cahul a planificat 8 acțiuni care au drept scop crearea şi formalizarea a circa 264 locuri de muncă şi lansarea a circa 110 start-up-uri în sectoare cu potenţial de creare a locurilor de muncă (apicultură, industrie creativă şi artizanat). Circa 670 de persoane din raionul Cahul, inclusiv persoane din categoriile cu risc de excludere socială, vor beneficia de oportunităţile oferite de proiect şi în jur de 1,000 de persoane din comunitate. Costul total al proiectului constituie 409,3 mii USD.

La implementarea proiectului au participat activ reprezentanţii ai sectorului privat, oameni de afaceri, instituţii de stat, parteneri sociali şi organizaţii de tineret. Fiecare Acţiune individuală, citată în documentul LEP, specifică partenerii de bază datorită cărora acest lucru a fost posibil de realizat.

Pe parcursul anului 2019 au beneficiat de Programe de suport financiar prin intermediul Programului de atragere a remitențelor în economie PARE 1+1 – 8 persoane; Programul Femei în Afaceri – 6 persoane și 96 persoane au beneficiat de Programe de instruire, din care: 30 tineri – Programul Start pentru Tineri; 61 persoane - Programul de instruire continuă Gestionarea Eficientă a Afacerii și 5 persoane – Programul PARE 1+1.

**O.S. 2.3. Dezvoltarea raionului ca punct strategic în atragerea investiţiilor**

**M.1. Crearea şi consolidarea infrastructurii de suport în afaceri**

**2.3.1. Incubatorul de Afaceri Cahul.**

Cu deschiderea, la 17 august 2017, activității Incubatorul de Afaceri Cahul se oferă susținere antreprenorilor începători din raion.

Actual, Incubatorul din Cahul găzduiește 20 rezidenţi orientați preponderent spre servicii și producție, care au deschis 51 locuri noi de muncă. De asemenea de serviciile incubatorului beneficiază şi rezidenți virtuali (1).

O bună parte dintre companiile incubate la Cahul sunt specializate în prestări de servicii și producție (alimentație publică, contabilitate, servicii de masaj terapeutic, intermedieri, producerea geamuri și uși din PVC), 3D printare, oferire de spaţii pentru conferinţe şi seminare.

Companiile incubate pentru o perioadă de 3 ani beneficiază de un preţ mai mic pentru chiria spaţiilor de producere și a birourilor, consultanță și instruire antreprenorială gratuită, dar şi de sprijin în dezvoltarea parteneriatelor de afaceri.

**2.3.2.** **Parcul Industrial Cahul.**

Proiectul dat a fost aplicat pentru finanțare din FNDR în martie 2016 cu titlul ” Dezvoltarea durabilă a Parcului Industrial Cahul ca structură de sprijinire a afacerilor de importanță regională”**,**  și prevede dezvoltarea infrastructurii de utilități publice a parcului, **cu un buget total de 20 861 690 lei.**

Proiectul prevede următoarele activități:

În anul 2019 au fost realizate lucrări de construcție-montaj în cadrul Parcului Industrial Cahul în valoare totală de 2 475 000 lei. Lucrările realizate în perioada de raportare au cuprins:

* finalizarea rețelelor exterioare de apeduct
* finalizarea rețelelor exterioare de canalizare
* construcția rețelei de canalizare pluvială
* lucrări de terasament și sistematizare pe verticală
* inițierea lucrărilor de contrucție a drumurilor și a căilor de acces

De la începutul lucrărilor (anul 2018) în total au fost valorificate surse finaciare 5,5 mln lei (inclusiv lucrări și supraveghere tehnică a lucrărilor).

**2.3.3. Subzona Cahul a ZEL Bălți.** Subzona „Cahul” a fost aprobată de Legea nr.203 din 20 noiembrie 2015 **privind completarea articolului 1 din Legea nr. 26 din 4 martie 2010 privind Zona Economică Liberă „Bălți” -** în stadiul de examinare**.**

**O.S.2. Crearea posibilităților de extindere a pieţelor de desfacere.**

Întru promovarea imaginii raionului un alt element al infrastructurii de promovare micului business este organizarea şi desfăşurarea anuală a expoziției naţionale “Fabricat in Moldova”, care a devenit deja o tradiţie. Aceste expoziţii au drept scop promovarea firmelor autohtone pe piața internă şi externă, căutarea partenerilor de afaceri, informarea publicului larg, precum şi iniţierea dialogului cu organele publice centrale şi locale, expoziţia fiind însoţită de un şir de seminare, mese rotunde, concursuri. Consiliului Raional Cahul a organizat şi a participat cu un stand comun cu agenții economici din raion la cea de-a XVIII ediție a expoziţiei naţionale „Fabricat în Moldova”, în incinta Centrului Internaţional de Expoziţii „Moldexpo”. Participanții au fost menționați cu diplome, iar Consiliul Raional Cahul a fost decernat cu medalia de aur pentru participarea activă în cadrul expoziţiei naţionale “Fabricat in Moldova”.

În luna noiembrie 2019 s-a organizat Ziua lucrătorului din agricultură și industria prelucrătoare, avînd scopul de a promova realizările agenţilor economici din raion, marcând, totodată, sfîrşitul anului agricol. În cadrul sărbătorii s-au organizat expoziţii de produse agricole și artizanat, programe artistice susţinute de artişti locali.

Este de menţionat faptul că în ultimii ani se organizează seminare de instruire din diverse domenii de activitate, oferirea consultațiilor în domeniul iniţierii şi dezvoltării afacerii, etc.

**O.S.3. Extinderea colaborării şi dezvoltării unor relaţii reciproc avantajoase cu partenerii din cadrul Euroregiunii Dunărea de Jos**

În anul 2019 a fost continuată dezvoltarea relațiilor de cooperare transfrontalieră cu partenerii din cadrul Euroregiunii Dunărea de Jos, în mare parte în contextul lansării Apelului de Propuneri de Proiect în cadrul programului de cooperare transfrontalieră România – Republica Moldova 2014 – 2020 lansat în 2018 și în cadrul căruia au fost dezvoltate și aplicate spre finanțare cu participarea Consiliului raional în calitate de partener a 2 proiecte investiționale.

Din cele 2 proiecte aplicate, proiectul **Ethnic CULT - Promovarea culturii si tradițiilor in România si Republica Moldova** s-a clasat pe locul 1 la etapa de preselecție.

Consiliul raional Cahul are statut de partener în cadrul proiectului dat, alături de Muzeul Naţional de Etnografie şi Istorie Naturală al republicii Moldova (în calitate de lider de proiect) și

Cosiliul Local Mereni, raionul Anenii Noi, Asociaţia Culturală pentru Tradiţii şi Obiceiuri Româneşti VATRA, Asociația de Cooperare Transfrontalieră ”Euroregiunea Dunărea de Jos ”. Obiectivul proiectului este valorificarea și dezvoltarea potențialului turistic cultural al regiunii prin implementarea unor măsuri de modernizare și renovare a obiectivelor turistice și culturale tradiționale din zona proiectului. Proiectul prevede o serie de activități comune la nivel de parteneriat, cît și investiții în infrastructură pentru fiecare partener în parte.

**O.S. 2.4. Dezvoltarea turismului şi a economiei bazate pe cunoaştere şi inovare**

**O.S. 2.4.1. Crearea şi dezvoltarea infrastructurii turistice a raionului Cahul**

**O.S.2.4.2. Crearea și consolidarea capacităților administrative de elaborare și implementare a politicii turismului la nivel local.**

**O.S.2.4.3 Promovarea raionului ca destinație turistică.**

Întru implementarea acestora obiective specifice s-au întreprins următoarele măsuri:

* Organizarea seminarelor, cursuri de instruire în domeniul turismului pentru reprezentanţii APL
* Participarea la seminarele republicane, internaţionale ( Euroregiunea „Dunărea de Jos” ); proiecte: de asistenţă Tehnică pentru Programul de Suport Bugetar ENPARD – Programul European de Vecinătate pentru Agricultură şi Dezvoltare Rurală; Reţeaua Naţională de Dezvoltare Rurală (Dezvoltarea Turismului Rural); Reţeaua Naţională LEADER; şi alte ateliere de lucru care au ca scop dezvoltarea domeniului.
* Participarea la Seminar Internaţional finanţat de Uniunea Europeană în parteneriat cu MECC pe tema: „Prutul de Jos: provocări şi oportunităţi” cu prezentarea „Patrimoniul cultural al Rezervaţiei Biosferei Prutului de Jos”.
* Organizarea expoziţiilor şi târgurilor pentru prezentarea produselor meşterilor populari din raion – expoziţiile şi târgurile au fost parte componentă a tuturor activităţilor culturale desfăşurate în raion.
* Cursuri de instruire desfăşurate pentru meşteri populari.
* Atestarea Centrelor de Meşteşugărit din municipiu şi raion:

1. Centrul de artizanat contemporan „Habby Boom”- Palatul de Cultură; Cahul;

2. Centrul de meşteşugărit c. Manta;

3. Centrul de meşteşugărit „Cu drag de Colibaşi”;

4. Centrul de meşteşugărit „ Clubul …50+”- s. Zârneşti;

**Acțiuni parţial întreprinse precum:** *Instalarea indicatoarelor turistice în apropierea obiectivului turistic şi a panourilor informaţionale la punctul de intrare în ţară - Giurgiuleşti, precum şi la fiecare intrare în raion, reparaţia drumurilor de acces către obiectivele turistice, demarcarea în teren a rutelor turistice pentru bicicliști, crearea parcărilor auto în preajma obiectivelor turistice, amenajarea locurilor pentru turismul de aventură în aer liber, amenajarea locurilor de popas pe drumurile naţionale şi internaţionale, facilitarea deschiderii şi funcţionării unui pavilion pentru vînzarea obiectelor de meşteşugărit, a suvenirelor cu aplicarea simbolicii locale* – s-a participat în cadrul ședințelor Grupului de Lucru Regional Sectorial în domeniul sporirii atractivității turistice a Regiunii de Dezvoltare Sud, unde acțiunile sus-numerotate au fost propuse spre realizare în cadrul potențialelor proiecte cu finanțare externă. Fiecare acțiune a fost descrisă separat în Fișe de Proiect și transmise spre analiză la Agenția de Dezvoltare Regională și Asociația de Dezvoltare a Turismului în Moldova. Acțiunile sus-numite se regăsesc și în Programul Regional Sectorial în Domeniul Turismului.

**Domeniul de dezvoltare III. «Asigurarea accesului la servicii şi utilităţi publice de calitate»:**

Potrivit Programului, domeniul de dezvoltare III cuprinde 16 măsuri.În tabelul de mai jos poate fi vizualizat coraportul dintre acţiunile planificate, acţiunile realizate, acţiunile realizate parţial şi acţiunile nerealizate.

|  |  |  |  |  |
| --- | --- | --- | --- | --- |
| ***Domeniul de***  ***dezvoltare*** | ***Măsuri total*** | ***Măsuri realizate*** | ***Măsuri realizate parțial*** | ***Măsuri nerealizate*** |
| **Asigurarea accesului la servicii și utilități publice de calitate** | 16 | 7 | 4 | 5 |
| **TOTAL,%** | **100** | **43,8** | **25** | **31,2** |

Menţionăm faptul că marea parte a acestor acţiuni s-au referit la reabilitarea drumurilor de acces și intravilane, extinderea sistemului de alimentare cu apă și canalizare, implementarea proiectelor de eficiență energetică, din care:

**O.S. 3.1. Reabilitarea și modernizarea drumurilor locale.**

În planul de dezvoltare socio-economicăpentru anul 2019 a fost preconizată reparația a 2 drumuri de acces către localități **la suma de 2 000 mii lei.**

În scopul renovării, reparaţiilor curente, întreţinerii de rutină și administrării drumurilor publice locale de interes raional în teritoriul raionului Cahul, podurilor, podețelor amplasate pe ele, **au fost alocate pentru anul 2019 - 13 738 mii lei,** surse ce au dat posibilitate de a renova și repara drumurile de acces către 10 localități.

Un aport considerabil la reparația drumurilor de interes raional urma să-l aducă și implementarea **programului „Drumuri bune II pentru Moldova”,** prin intermediul căruia în 45 localități ale raionului urmau să fie **reparate peste 37 km.** drumuri, străzi, **la suma de 83 470 mii lei.** Cu regret programul fiind stopat în vara anului 2019 au fost valorificate doar peste 21 mln. lei, dintre care peste 12 mln. lucrări de reparație a străzilor în mun. Cahul.

Desigur, necesitatea renovării drumurilor publice locale este cu mult mai mare, însă este necesar, pentru durabilitate, la unele din ele de elaborat studii de fezabilitate cu elaborarea ulterioară a proiectelor tehnice.

În anul 2019 a fost elaborat proiectul „Măsuri împotriva alunecărilor de teren pe traseul auto L668, din satul Andrușul de Jos”, costul lucrărilor propriu zise estimîndu-se la 13 635,86 mii lei. Finanțatorul la moment nu este stabilit.

**O.S. 3.2. Managementul integrat al deșeurilor**

Consiliul raional Cahul a întreprins măsuri privind inițierea unor activități ce ar permite redresarea situației în sector, prin proiectul ”Sistem de management integrat al deșeurilor în raionul Cahul etapa I” – proiect pilot cu finanțare din Fondul Ecologic Național, pentru finanțarea a unei părți a achizițiilor care urmau a fi realizate din sursele FNDR (proiect aplicat în 2016 și inclus în Documentul Unic de Program, cu un buget de 43 mln lei – dar care nu a avut alocări financiare în perioada 2016-2019), pentru a iniția implementarea proiectului într-o zonă pilot formată din 9 APL-uri din mediul rural: s. Roșu, s. Andrușul de Sus, s. Andrușul de Jos, com. Cucoara, com. Zîrnești, s. Baurci Moldovei, com. Larga Nouă, s. Badicul Moldovenesc și com. Doina. Valoarea proiectului – 22 mln lei, din care 10 mln lei au fost acceptați spre finanțare, în baza Contractului de finanțare nr. 8/4519-6088 semnat la data de 12.12.2018. În cadrul acestui proiect au fost achiziționate 2 autospeciale a cîte 16 m3 și constucția a 29 de platforme amenajate pentru amplasarea a cîte 2 containere de 1,1 m3. Procedurile de achiziție pentru pubele (5 149 unități) cu capacitatea de 120 l, containere de 1,1 m3 (58 unități) și autospeciale de 6m3 au fost anulate și nu au fost reluate pentru implementarea cu succes a proiectului. Acest fapt pune în dificultate implementarea proiectului în continuare, reieșind și din faptul că contractul privind finanțarea acestuia din Fondul Ecologic Național a expirat. Reluarea activităților va putea fi posibilă doar după negocierea finanțării și semnarea unui acord adițional privind prelungirea termenului de realizare a proiectului.

**O.S. 3.3. Sporirea eficienței energetice a clădirilor și spațiului public.**

**Conservarea energiei termice.** În anul 2019 au fost alocate pentru executarea lucrărilor de schimbare a ferestrelor, uşilor şi termoizolarea pereților la obiectivele de menire socială din localităţile raionului **surse financiare în sumă de 5 021,06 mii lei, la reconstrucția, reparația cazangeriilor, rețelelor termice au fost valorificate 1 654,12 mii lei.**

La compartimentul conservării energiei termice un aport deosebit se poate aduce prin participarea activă în apelurile lansate de Fondul de Eficiență Energetică.

Pe parcursul anului s-a oferit managerilor instituțiilor publice consultanță, suport informațional și metodologic necesar, ajutor în elaborarea documentației pentru prezentarea proiectelor către Fondul de Eficiență Energetică.

În septembrie 2018 au fost încheiate contracte de finanțare prin intermediul FEE a 2 proiecte, lucrările la care au demarat în anul 2019: schimbarea ferestrelor și termoizolarea fațadei la gimnaziul „Ion Creangă” s. Borceag (lucrări finisate); înlocuirea tîmplăriei, termoizolarea fațadei la blocurile terapeutic și perinatal al IMSP ,,Spitalul Raional Cahul” (lucrări către finisare). Suma totală a proiectelor constituie peste 8 318 mii lei (FEE a alocat 7 758 mii lei, contribuția Consiliului raional a constituit suma de 2 079 mii lei).

**O.S. 3.4. Aprovizionarea cu apă potabilă şi rețele de canalizare**

În anul 2019 a continuat șirul activităților lansate anterior pentru modernizarea sectorului de alimentare cu apă potabilă și canalizare a raionului Cahul, în conformitate cu prevederile Planului de Acțiuni de AAC, aprobat prin Decizia Consiliului raional Cahul nr. 05/04-IV din 11 octombrie 2018 ”Cu privire la aprobarea Planului de acțiuni în domeniul aprovizionării cu apă și de canalizare a raionului Cahul pentru perioada 2018 – 2023, parte componentă a Programului de dezvoltare socio – economică a raionului Cahul 2017 – 2020”.

În contextul activităților inițiate în anii precedenți, anul 2019 a continuat procesul de implementare a proiectului clusterului D: **”Construcția apeductului magistral Cahul- Lebedenco – Pelinei- Găvănoasa- Vulcănești- Alexandru Ioan Cuza și rețele interne ale satelor Lebedenco, Hutulu, Ursoaia, Pelinei, Sătuc, Găvănoasa, Vladimirovca și Nicolaevca”**, în baza Memorandumului de Înțelegere la implementarea măsurilor de modernizare a serviciilor publice locale în sectorul de aprovizionare cu apă și canalizare în raionului Cahul semnat la 15 februarie 2018.

În anul de raportare a fost realizată cu succes prima etapă a proiectului sus nominalizat, fiind realizate:

**”Construcția apeductului magistral Cahul-Lebedenco-Pelinei-Găvănoasa-Vulcănești-A.I.Cuza și a rețelelor interioare în satele Lebedenco, Hutulu, Ursoaia, Pelinei, Sătuc, Găvănoasa, Vladimirovca și Nicolaevca”, ETAPA I, Faza I**  - în cadrul căruia au fost realizate investiții ce țin de construcția a 11 km de apeduct magistral în direcția Cahul-Lebedenco, 2 rezervoare de apă de 800 metri cubi fiecare, montarea unui grup de 4 pompe suplimentare în cadrul Stației de pompare nr. 5 a S.A. Apă Canal Cahul și dotarea acesteia cu sistem de monitorizare SCADA.

**”Construcția apeductului magistral Cahul-Lebedenco-Pelinei-Găvănoasa-Vulcănești-A.I.Cuza și a rețelelor interioare în satele Lebedenco, Hutulu, Ursoaia, Pelinei, Sătuc, Găvănoasa, Vladimirovca și Nicolaevca”, ETAPA I, Faza II** – în cadrul căruia au fost construite 25 km de rețele interne de distribuție a apei în satele Hutulu, Ursoaia și Lebedenco, 4 rezervoare de apă de 50 m3 fiecare și două stații de dezinfecție a apei. În cadrul proiectului au fost realizate 884 puncte de conexiune a gospodăriilor individuale în cele trei sate ale comunei Lebedenco.  În urma acestui proiect, cca 2700 de locuitori ai comunei Lebedenco au acces la o sursă sigură de apă potabilă. Proiectul, în sumă totală de 3,9 milioane Euro, a fost finanțat de Agenția Elvețiană pentru Dezvoltare și Cooperare (SDC). Contribuția financiară a locuitorilor comunei Lebedenco a constituit peste 60 mii Euro.

**Pentru etapa II a proiectului,** care presupune continuarea apeductului magistral spre localitățile Pelinei – Găvănoasa – Vulcănești –A .I. Cuza și construcția rețelelor interne de distribuție în comunele Pelinei și Găvănoasa, la finele anului 2019 a fost finalizată documentația tehnică de proiect, cu o valoare de deviz de 183 400 460 lei. Valoarea lucrărilor de contrucție depășește valoarea estimată la etapa de Studiu de Fezabilitate cu cca 7 mln euro, bugetul inițial negociat cu UE constituind cca 2,6 mln euro. La această etapă, nu există o decizie finală privind finanțarea proiectului și reluarea lucrărilor de construcție.

**Adițional: O:S.3 Construcția apartamentelor pentru persoanele socialmente vulnerabile din raionul Cahul**

**Proiectul de construcție a locuințelor pentru persoanele socialmente vulnerabile.**

**Scopul Proiectului** constă în acordarea locuinţelor în regim social familiilor social-vulnerabile din raionul Cahul, aflate în imposibilitatea de a avea acces la condiţii de locuit satisfăcătoare. Locuinţele construite vor fi repartizate de către autorităţile publice locale în regim social (se acordă în locațiune).

Organizarea procesului de construcţie a locuinţelor sociale este condusă de Unitatea de Implementare a Proiectului (UIP II) instituită în conformitate cu Hotărîrea Guvernului Nr. 988 din 24 decembrie 2012, care asigură managementul, coordonarea, supravegherea progresului lucrărilor de construcţie şi raportarea către BCE.

Consiliul raional va beneficia de: 6 apartamente cu 3 camere, 10 apartamente cu 2 camere, 16 apartamente cu 1 cameră. Suprafața medie a apartamentului cu 3 camere este - 69 m.p, a apartamentului cu 2 camere - 57 m.p, cu una cameră - 44 m.p.

* Contribuția CEB - împrumutul - 580 841 Euro (63,08 % din costul total).
* Contribuția CR Cahul - 339 888 euro (36,92 %), inclusiv contribuția nefinanciară - 194 353 Euro și contribuția financiară - 145 535 Euro.

În anii 2017-2018 s-a elaborat, verificat și expertizat documentația tehnică de proiect pentru reconstrucția edificiului sus menționat.

Contractul de antrepriză și serviciile aferente în valoare de 13 039 701 lei au fost încheiate în aprilie 2019, după petrecerea întârziată, dar și repetată a procedurilor de licitații publice. Lucrările au demarat în mai 2019. Caietul de sarcini a prevăzut 12 luni pentru executarea lucrărilor de construcție, respectiv recepția finală a obiectului urmează a fi către 01 iunie 2020. **Pînă la 01 ianuarie 2020 s-au efectuat următoarele lucrări:**

* Consolidarea zidăriei degradate a pereților exteriori;
* Demolarea completă a pereților despărțitori și executarea pereților noi, conform planului nou de sistematizare a încăperilor;
* Schimbarea tîmplăriei exterioare;
* Executarea acoperișului nou de tip șarpantă.

Împrumutul CEB a fost valorificat în sumă de 364 361 Euro (62,7 %), soldul pentru anul 2020 fiind de 216 480 Euro. Consiliul raional a alocat suma de 1 200 000 lei (59 524 Euro), contribuția pentru anul 2020 este de 86 011 Euro.

**Pe parcursul a 5 luni a anului 2020 urmează a se efectua:**

* Instalarea tîmplăriei noi interioare și a pardoselilor;
* Instalarea rețelelor inginerești;
* Executarea din nou a finisării interioare și exterioare cu termoizolarea pereților.

**Direcţia strategică IV. DEZVOLTAREA ȘI DIVERSIFICAREA SERVICIILOR SOCIALE PENTRU DIFERITE CATEGORII DE POPULAȚIE.**

Planul de acţiuni, în partea ce ţine de Domeniul de dezvoltare IV, stabileşte 84 de măsuri. În tabelul de mai jos poate fi vizualizat coraportul dintre acţiunile planificate, acţiunile realizate,acţiunile realizate parţial şi acţiunile nerealizate.

|  |  |  |  |  |
| --- | --- | --- | --- | --- |
| ***Domeniul de***  ***dezvoltare*** | ***Măsuri total*** | ***Măsuri realizate*** | ***Măsuri realizate parțial*** | ***Măsuri nerealizate*** |
| Dezvoltarea şi diversificarea serviciilor sociale pentru diferite categorii de populaţie | 84 | 72 | 8 | 4 |
| **TOTAL,%** | **100** | **85,7** | **9,5** | **4,8** |

Cu referință la acțiunile din Domeniul de dezvoltare IV realizate în anul 2019, menționăm faptul că majoritatea acestora au fost realizate alcătuind 85,7 la sută din planificat, menționăm faptul că marea parte a acestor acțiuni s-au referit la reabilitarea infrastructurii sociale, dotarea cu echipament a instituțiilor medicale, culturale, de învățământ, asigurarea populației cu servicii sociale de calitate, dezvoltarea capacităților ,tinerilor și protecția celor cu nevoi special, asigurarea funcționării serviciilor și instituțiilor create de Consiliul raional Cahul.

**Realizări majore:**

* **Reparații la IMSP „Spitalul raional Cahul”** surse în sumă de 3 580 mii lei, de facto au fost alocate și valorificate 12 809,25 mii lei (inclusiv CNAM - 1 000,00 lei, FEE - 5078,04 mii lei). Pentru reparații la 2 OMF s-au efectuat lucrări de reparație la 15 instituții din domeniul medicinii primare la suma de 2 2 767,04 mii lei (inclusiv CNAM - 502,2 mii lei).
* **Reparatia capitală si dotarea Blocului alimentar**  au fost planificate surse financiare in suma de 5 000 mii lei MDA. La momentul actual sunt în desfășurare lucrările de conectare a echipamentului și utilajului, obiectul nu este dat în exploatare.
* **Procurarea si instalarea tomografului computerizat a** fost alocata suma de 7 000 mii lei MDA, ce include costul dispozitivului, pregătirea spațiului si instalarea acestuia, din resursele IMSP SR Cahul, care urmează sa fie achitate in 5 transe pe un termen de 5 ani. La momentul actual este dat în exploatare.
* **Reparația capitală a secției chirurgie aseptica**  au fost alocate din bugetul CR Cahul 4 580 mii lei MDA, iar din sursele Fondului de dezvoltare a CNAM 1 000 mii lei. La momentul actual este dat în exploatare și activează în regim normal.
* **Reabilitarea si dotarea Serviciului de asistenta medicala specializata de ambulatoriu în** anul 2019, au fost alocate 1 507,606 mii lei, din sursele IMSP SR Cahul. La momentul actual este dat în exploatare și activează în regim normal.
* **Reparația capitală a pereului în jurul Centrului Perinatal al IMSP Spitalul Raional Cahul**  aceste lucrări au fost executate neplanificat în cadrul Planul de acțiuni pentru anul 2019, dar fiind o necesitate majoră , au fost realizate în anul 2019 și este necesar de acoperire financiară din partea Consiliului Raional Cahul la suma de 118 881 lei.
* **Termoizolații pe fațade la clădirea existentă a Blocului Terapeutic și a Blocului de Maternitate a spitalului din or. Cahul,**  CR Cahul a alocat suma de 900,0lei, la momentul inițial a fost încheiat un acord adițional. Lucrările sunt executate la 80%, termenul de executare fiind luna mai 2020. La momentul actual obiectul este în derulare.
* **Lucrări de reparație la blocul perinatal al IMSP Spitalul Raional Cahul, Etajul III, a**u fost realizate lucrări de reparație a secției Lăuzie, concursul de achiziție publică și acoperire financiară a fost realizat de către CR Cahul. La momentul actual obiectul nu este dat în exploatare. Se așteaptă acoperire financiară din partea CM Cahul pentru mobilierul necesar și autorizația sanitară a CSP Cahul.
* **Lucrări de reparaţii la acoperişul blocului terapeutic nr.1 al IMSP Spitalul Raional Cahul**  au fost executate lucrări de reparaţie a acoperişului blocului terapeutic nr.1, schimbarea acoperirii din foi de ardezie cu țiglă metalică. Lucrările au fost executate din sursele CR Cahul în sumă 764 995,55 lei.

**Concluzii, propuneri:** Susţinere financiară la executarea lucrărilor la obiectul „Reconstrucţia etajului doi al blocului chirurgical în secţie pediatrie şi chirurgie pediatrică al IMSP Spitalul Raional Cahul, mun. Cahul, str. Ştefan cel Mare, nr.122”. Din partea CR Cahul sunt planificate 4 000 ,0 mii lei din 8 993, 96 mii lei.

**Protecția și viața socială**

***1. Asigurarea finanțării durabilității serviciilor sociale.*** La acest obiectiv au fost planificate următoarele măsuri:

**Atragerea fondurilor în domeniul social. Crearea serviciilor noi. Cointeresarea tinerilor specialiști. Creşterea nivelului de trai a persoanelor defavorizate.**

A fost instituit Serviciul social de suport monetar adresat familiilor/persoanelor defavorizate unde în anul 2019 din bugetul de stat au fost alocate mijloace bugetare în sumă de 492,78 mii lei, care au fost repartizate la 89 familii/persoane defavorizate.

Prin Decizia Consiliului raional Cahul nr. 05/08-IV din 11.10.2018, a fost modificat Regulamentul cu privire la organizarea şi funcţionarea serviciului social de sprijin pentru familii cu copii. În perioada anului 2019 din bugetul de stat pentru acest serviciu au fost alocate mijloace bugetare în sumă totală de 1325,9 mii lei, care au fost repartizate la 123 familii cu 351 copii.

Conform deciziei Consiliului raional Cahul nr. 06/05-IV din 06.12.2018 „Cu privire la aprobarea bugetului pentru anul 2019”, în anul 2019 a fost majorat numărul de asistenţi personali cu 15 unităţi.

**Desfăşurarea unui studiu de identificarea a necesităţilor beneficiarilor.** În anul 2019 de ajutor social au beneficiat **2930 familii** iar **1081 familii** au beneficiat de ajutor social pentru perioada rece a anului. În anul 2019 au fost înregistrați 53 șomeri din familii social vulnerabile beneficiare de ajutor social, care au prestat activități în interes comunitar.

**Elaborarea şi aprobarea la nivel local a regulamentelor instituţiilor publice de prestare a serviciilor sociale.** Prin Decizia Consiliului raional Cahul nr. 03/09-V din 20.12.2019, a fost instituit Serviciul social ”Pachet alimentar unic” persoanelor/familiilor socialmente vulnerabile și aprobat Regulamentul cu privire la organizarea și funcționarea a serviciului respectiv.

***2****.* ***Crearea şi extinderea în parteneriat public – privat a serviciilor social comunitare şi de plasament.*** La acest obiectiv au fost planificate următoarele măsuri:

**Cantina de ajutor social or. Cahul**. În perioada anului 2019 au fost asiguraţi de prânzuri calde în total 162 persoane, care au fost acordate de către: AO „Pro Lumina”or. Cahul - 30 persoane vârstnice, AO „Împreună”s. Borceag - 82 persoane şi Centrul Social „Maria Magdalena” s. Roşu – 50 persoane inclusiv: 20 persoane vîrstnice și 30 copii.

**Crearea Centrului comunitar multifuncțional de zi şi de plasament** (instituirea serviciilor de zi pentru persoane adulte în etate şi cu dezabilități). „Centrul pentru copiii străzii” - 40 persoane, (HG nr.569 din 29.07.2013). Pentru funcționarea Complexului de servicii sociale pentru copii și tineri aflați în dificultate în anul 2019 au fost aprobate 40 locuri de facto de serviciile centrului beneficiază 36 copii aflați în dificultate. Pentru funcționarea Centrului de servicii de zi pentru copii au fost aprobate 60 locuri, de facto numărul beneficiarilor este de 56 copii.

**Dezvoltarea Serviciului social „Asistenţă personală”, acordarea serviciilor sociale pentru copii şi adulţi cu dezabilități severe, în vederea favorizării independenţei şi integrării lor în societate - 90 persoane, (H.G nr.314 din 23.05.2012).** Prin Decizia Consiliului raional Cahul nr. 06/05-IV din 06.12.2018 „Cu privire la aprobarea bugetului pentru anul 2019”, numărul de asistenţi personali a fost majorat cu **15 unităţi**.În vederea favorizării independenței şi integrării persoanelor cu dizabilități de Serviciul social ”Asistență personală” în anul 2019 au beneficiat **106 persoane**.

**Extinderea Serviciului Casa de Copii tip Familie (plasamentul copiilor cu statut rămaşi fără protecţia părintească) - 6 case de copii tip familial - 30 copii.** În anul 2019 extinderea Serviciului Casa de Copii tip Familie (plasamentul copiilor cu statut rămaşi fără protecţia părintească)nu a fost posibilă de lipsa surselor bugetare. La moment activează **2 Case de Copii tip Familie** cu un număr total de **9 copii**.

**Extinderea Serviciului Asistenţă Parentală Profesionistă (plasament de răgaz pentru copii cu dezabilități) - 60 copii.** În perioada anului 2019 în Serviciu au fost plasaţi 6 copii. La moment numărul total al copiilor aflaţi în plasament este în număr de 36 copii. Extinderea serviciului nu a fost posibilă din lipsa surselor financiare.

**Extinderea Serviciului Sprijin Familial pentru familiile cu copii(susţinerea familiilor în vederea depăşirii situaţiilor de risc şi prevenirii separării copilului de familie) – 100 copii; 300 lei/copil.** În anul 2019 pentru extinderea Serviciului Sprijin Familial pentru familiile cu copii, din bugetul de stat a fost alocate mijloace bugetare în sumă **1325,9 mii lei**. Mijloacele bugetare în sumă totală de **1325,9 mii lei**, în baza avizelor pozitive a Comisiei copilului aflat în dificultate au fost repartizate la **123 de familii cu 351 copii**, suma minimă acordate unui copil finind de 2000 lei iar cea maximă de 4000 lei.

**Dezvoltarea serviciului îngrijirea socială la domiciliu a persoanelor solitare şi inapte de muncă.** În urma evaluărilor petrecute în anul 2019, în Serviciul de deservire socială la domiciliu, au fost luate la deservire **59 persoane** socialmente vulnerabile singuratice.

**Restanțe: Deschiderea unui centru informaţional pentru persoanele aflate în situaţii de risc.** Acest centru nu a fost creat din lipsa spaţiului şi a surselor financiare.

***3. Dezvoltarea resurselor umane în domeniul social.***

**Formarea specialiştilor în domeniul social.** Pe parcursul anului 2019 specialiştii au facilitat de diverse seminare și cursuri de instruiri, ateliere practice, 4 funcționari publici au participat la cursurile de dezvoltare profesională la Academia de Administrare publică.

**Vizite de studiu şi schimb de experienţă.** În luna martie 2019 au avut loc vizite de studiu Cahul către Drochia și Drochia către Cahul, cu privire la schimb de practici cu genericul ”Soluții locale și servicii disponibile pentru persoanele afectate de violență în familie”.

**Prevenirea instituţionalizării prin menţinerea persoanelor în mediul familial şi comunitar.**

Întru prevenirea instituţionalizării şi menţinerea persoanelor în mediul familial şi comunitar în anul 2019 a fost acordat sprijin familial primar la aproximativ 750 familii, aceasta incluzând în sine ajutor moral, psihologic, monitorizare, petrecerea seminalilor de informare cu sprijinul APL, fără suportarea careva cheltuieli bugetare.

**4. Promovarea serviciilor sociale.**

**Informarea populaţiei despre serviciile sociale.** Populaţia este informată despre serviciile sociale accesibile, de către asistenţii sociali din localităţile raionului, precum şi prin informaţii afişate pe panourile amplasate în primăriile raionului precum şi pe pagina web a Consiliului raional Cahul. **Organizarea a campaniilor de caritate, de colectare a fondurilor.** Cu ajutorul sponsorilor: AO Creştină a Persoanelor cu Handicap Spinal „EMANUEL”, SA „Cahul – Pan”,Vama Cahul, Teatrul Muzical Dramatic ”B.P.Hașdeu”, SRL „Lornet”, ÎCS ”FOURCHETTE-M” Cahul, *Primăria mun. Cahul, AO ”Azi”, SA ”URECOOP Cahul”, au fost distribuite:*

* La 1 iunie - Ziua Copilului, 50 de copii au beneficiat de pachete cu dulciuri.

De Ziua Internațională a Persoanelor în Etate - 1 octombrie, s-a organizat o masă caldă unde au fost invitați persoane în etate și au fost distribuite pachete cu produse alimentare.

* La 3 decembrie - Ziua Internațională a Persoanelor cu Dezabilități, 350 persoane, din municipiu și localităţile raionului au beneficiat de pachete cu produse alimentare și plapume.
* De sărbătorile de Crăciun 120 copii au primit cadouri cu dulciuri, hăinuțe şi jucării.

Pe parcursul anului 2019 Serviciul de Asistența Socială Comunitară a continuat colaborarea cu Fundația , «Children’s Emergency Relief Internațional» San Antonio SUA , Sucursala Chișinău,, CERI a repartizat 276 pereche de încălțăminte de iarnă.

**Asigurarea prestării serviciilor calitative de îngrijire la domiciliu pentru facilitarea integrării** **sociale a beneficiarilor, în conformitate cu necesităţile special şi cu particularitățile de dezvoltare** **individuală, precum şi pentru activizarea eforturilor proprii.**

În permanență de către șefii Serviciului de îngrijire socială la domiciliu și colaboratorii Direcției sunt efectuate vizite cu ieșire la domiciliile beneficiarilor pentru a monitoriza şi a asigura prestarea serviciilor calitative de îngrijire la domiciliu a beneficiarilor din partea lucrătorilor sociali.

**Restanțe:**

1. ”Extinderea Serviciului Casa de Copii tip Familie (plasamentul copiilor cu statut rămaşi fără protecţia părintească) – pînă la 6 case de copii tip familial - 30 copii”.

În perioada raportată au activat 2 Case de Copii tip Familie cu un număr total de 9 copii.

2. Extinderea Serviciului Asistenţă Parentală Profesionistă (plasament de răgaz pentru copii) - 60 copii. În anul 2019 în Serviciu au fost plasaţi 6 copii. La moment numărul total al copiilor aflaţi în plasament este în număr de 36 copii. Extinderea serviciului respectiv nu a fost posibil de realizat din lipsa surselor financiare.

3. Deschiderea unui centru informaţional pentru persoanele aflate în situaţii de risc. Acest centru nu a fost creat din lipsa spaţiului şi a surselor financiare disponibile.

**Concluzii, propuneri.**

* În timpul modificării programului a sistemului automatizat de “Asistenţă Socială” este necesar ca acesta sa fie blocat în timpul modificărilor pentru a evita erorile la introducerea în baza de date a cererilor de ajutor social.
* Extinderea colaborării cu societatea civilă în scopul dezvoltării activităţii de voluntariat, inclusiv prin metode de stimulare a potenţialului de voluntari în vederea cultivării abilităţilor sociale de integrare, participare şi implementare a bunelor practici;
* Identificarea surselor financiare suplimentare pentru realizarea tuturor măsurilor planificate prin atragerea ONG-locale și implicarea APL.

**EDUCAŢIA**

**Componenta: Resurse**

**O.S 4.3.1.- 4.3.3. Pregătirea multilaterală a copilului pentru viață, în vederea integrării în activitatea școlară, dezvoltarea capacităților creative prin valorificarea potențialului psihofiziologic și intelectual al acestuia** s-a realizat următoarele:

**Acțiunile realizate în anul 2019** au avut la bază obiectivul general al dezvoltării învățământului la nivel raional ”Dezvoltarea sistemului educațional raional din perspectiva accesului, relevanței, calității prin valorificarea particularităților și necesităților social-economice, demografice și educaționale locale”.

***Realizări majore:***

Au fost organizate diverse activități de dezvoltare profesională, din care: 16 mese rotunde; 5 conferințe; 46 seminare instructive; 38 ateliere de lucru, unde au fost formate cadre didactice și manageriale. Au beneficiat de formare externă privind Standardele de competență profesională pentru cadrele didactice / manageriale 186 cadre didactice. Apreciem susținerea MECC și a IȘE pentru oportunitatea de a participa la aceste formări absolut gratuit.

Au beneficiat de formare externă privind implementarea Curriculumului national, ediția 2018/ 2019 - 67 formatori locali și alți 4 formatori locali, privind implementarea Curriculumului Educației Timpurii. Apreciem susținerea MECC și a IȘE pentru oportunitatea de a participa la aceste formări absolut gratuit. Astfel, 897 de cadre didactice de la ciclul gimnazial și 421 cadre didactice și manageriale din IET din r. Cahul au urmat stagii de formare în teritoriu.

Evaluarea managementului unităților școlare a fost realizată în cadrul a 22 investigații tematice; 9 vizite de acordare a ajutorului metodic, numit la noi ”Desant metodic”. În scopul monitorizării aplicării eficiente a politicilor educaționale la capitolul ” Nomenclatorul tipurilor de documentație școlară și rapoarte în învățământul general”; ”Metodologia privind repartizarea timpului de muncă a personalului didactic din instituțiile de învățământ general” și ”Instrucțiunea privind managementul temei pentru acasă” au fost realizate vizite în 24 instituții de învățământ general.

***Restanțe***:

Ca restanțe pentru realizare în anul 2020 au rămas:

* implementarea învățământului la distanță pentru elevi prin utilizarea platformei moodle;
* asigurarea instituțiilor cu paza de stat pentru 24 ore pe zi;
* implicarea elevilor la aplicarea proiectelor europene;
* construcția rampelor, în scopul de a oferi accesul la studii pentru toți copii.

***Concluzii, propuneri***:

Ca perspective de dezvoltare în anul 2020 ne propunem:

- Crearea unei infrastructuri și a rețelei de instituții educaționale(crearea filialelor) dimensionată eficient, în conformitate cu tendințele demografice, sociale și corespunzătoare standardelor actuale de calitate;

- Îmbunătățirea managementului resurselor în educație, dezvoltarea, sprijinirea și motivarea cadrelor didactice pentru asigurarea educației de calitate;

- Crearea unor parteneriate educaționale durabile, axate pe beneficii comune pe termen lung;

- Implementarea curriculum-ului național, asigurând formarea de competențe cheie necesare pentru creșterea și dezvoltarea personală, socială și profesională pe parcursul întregii vieți.

**Componenta relații cu comunitățile pct. 3 (renovarea infrastructurii).**

**La acest compartiment,** în Programul de dezvoltare socio-economică **pentru anul 2019, a** fost inclusă construcția, reconstrucția, reparația a 13 obiecte sociale la suma de 6 306,81 mii lei. Sursele planificate la toate obiectele au fost valorificate.

Suplimentar obiectelor incluse în Programul de dezvoltare socio-economică s-au efectuat lucrări de construcție, renovare, reconstrucție și reparație încă la 53 obiecte sociale la suma de 39 355,85 mii lei (bugetul de stat - 23 369,36 mii lei, suplimentar bugetul raional - 15 986,49 mii lei).

**CULTURA**

- **Efectuate schimburi culturale și promovată imaginea raionului**, participarea la activităţile culturale raionale cu expoziţii ale muzeelor din raion, prezentarea bunurilor culturale cu valoare de patrimoniul în cadrul activităţilor culturale naţionale.

**- Promovarea imaginii instituţiilor muzeale prin publicitate, prin publicaţii proprii şi străine, prin manifestări ştiinţifice, prin Internet, prin site propriu, prin organizarea de amploare naţională a unor momente jubiliare din viaţa muzeului :** Activităţi cultural-muzeale de păstrare şi promovarea a patrimoniului cultural //material  dedicate obiceiurilor şi tradiţiilor populare specifice zonei folclorice, Înregistrări foto/video ale Festivalurilor raionale. Organizarea expoziţiilor de covoare dedicate Târgului Covorului « Covorul Dorului ». Promovarea imaginii instituţiilor muzeale prin intermediul reţelelor de socializare ; prin organizarea de evenimente culturale ample şi diverse ca tematică.

**- Creşterea rolului muzeelor ca factor de coeziune socială.**  Desfăşurarea Zilelor Uşilor Deshise la Muzeu, Zilei Internaționale a Muzeelor.

**Revalorizarea şi reinserţia patrimoniului imaterial în viața comunităţilor umane şi a indivizilor, în special a tinerei generaţii.** Majorarea numărului colectivelor artistice şi a numărului de copii din cadrul ansamblurilor de dans, muzică, folclor. Numărul de colective atestate – 33. Implicarea colectivelor de copii în activităţile culturale raionale, naţionale, republicane, internaţionale.

**Tineret și sport**

**Majoritatea acțiunilor planificate au fost realizate.** În anul 2019 au început lucrările de construcție la stadionul raional „Atlant” și anume construcția clădirii conform regulamentului Federației Moldovenești de Fotbal, parcării și a tribunelor pentru spectatori. Contractul a fost încheiat pe un termen de 2 ani, în anul 2019 suma contractului a constituit 3 mil lei iar pentru anul 2020 pentru finisarea lucrărilor sunt alocate 7,5 mil lei.

**Direcția de dezvoltare V. PROTECȚIA MEDIULUI AMBIANT**

Planul de acţiuni, în partea ce ţine de Domeniul de dezvoltare V, stabileşte 11 măsuri. În tabelul de mai jos poate fi vizualizat coraportul dintre acţiunile planificate, acţiunile realizate, acţiunile realizate parţial şi acţiunile nerealizate.

|  |  |  |  |  |
| --- | --- | --- | --- | --- |
| ***Domeniul de***  ***dezvoltare*** | ***Măsuri total*** | ***Măsuri realizate*** | ***Măsuri realizate parțial*** | ***Măsuri nerealizate*** |
| **Protecţia mediului ambiant** | 11 | 6 | 4 | 1 |
| **%** | **100** | **54,6** | **36,3** | **9,1** |

Menţionăm faptul că marea parte a acestor acţiuni s-au referit la regenerarea naturii, acțiuni de amenajare și înverzirea teritoriului, din care:

***Regenerarea şi extinderea fondului forestier.*** Conform informaţiilor prezentate de beneficiarii fondurilor forestiere, pe parcursul anului 2019, în fondul forestier administrat de întreprinderile Silvice de Stat au fost plantate cu culturi silvice 61.2 ha, inclusiv ÎS „Silva- Sud” – 35,2 ha şi - 26 ha iar ajutorarea regenerării naturale în fondul forestier de Stat a fost efectuată pe o suprafață de 212,3 ha, respectiv 63,3 ha - ÎSS „Silva- Sud” și 149 ha- ÎS SC „Manta-V”.

Au fost plantați arbori/arbuști în număr total 1232,584 mii bucăți dintre care ÎSS „Silva- Sud” –895,994 mii buc., ÎS SC „Manta-V” -233 mii buc. și administrația publică locală 3,59 mii buc.

În cadrul organizării şi desfăşurării acțiunilor de amenajare și înverzire a teritoriului şi desfăşurării acţiunilor programate pentru Ziua Naţională de înverzire a Plaiului „Un arbore pentru dăinuirea noastră” în anul 2019, în localităţile raionului Cahul au fost sădiţi arbori şi arbuşti în număr de 1232,584 mii bucăţi.

**CONCLUZII:**

Procesul de implementare a Programului de dezvoltare socio-economică a raionului Cahul înregistrează procentajul de realizare deplină a acţiunilor pentru anul 2019 – 70,7% din totalul de măsuri, iar realizarea partială și nerealizarea deplină constituie 29,3% din total măsuri planificate pentru anul 2019.

Activităţile realizate în anul 2019 au contribuit la atingerea obiectivelor stabilite în Program. Ponderea cea mai înaltă privind măsurile realizate pe parcursul anului 2019, a fost înregistrat de Domeniul de dezvoltare IV- Dezvoltarea și diversificarea serviciilor sociale pentru diferite categorii de populație, care a alcătuit 85,7 la sută din măsurile planificate.

În anul 2019 au demarat activități și au apărut noi oportunități pentru dezvoltarea unor acțiuni noi în toate domeniile.

Nerealizarea deplină a activităţilor planificate se datorează, în mare parte, lipsa resurselor financiare necesare.

În concluzie, pentru implementarea Programului de dezvoltare pentru anul 2020 este necesară o implicare a tuturor factorilor reprezentativi ai raionului, dar și o bună colaborare între cetățeni și administrația locală.

Este important de a dezvolta și a susține noi forme de activități, precum echipe de voluntari, potențialul academic, grupuri de initiative și de acțiune locală, identificarea proiectelor de atragerea donatorilor externi.

*Notă: Documentul a fost elaborat în baza informațiilor prezentate de responsabilii de realizare a măsurilor planificate, varianta detaliată a raportului poate fi accesată pe site-ul www.cahul.md.*